ที่ มท ๐๘๑0.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มีนาคม 2564

เรื่อง กำหนดการอบรมและรายชื่อผู้เข้ารับการอบรมโครงการอบรมการจัดทำแผนพัฒนาท้องถิ่นขององค์กรปกครองส่วนท้องถิ่น ประจำปีงบประมาณ พ.ศ. 2564

เรียน ผู้ว่าราชการจังหวัด ทุกจังหวัด (ยกเว้นจังหวัดแม่ฮ่องสอน และจังหวัดสิงห์บุรี)

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.3/ว 425 ลงวันที่ 2 มีนาคม 2564

2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.3/ว 46 ลงวันที่ 11 มกราคม 2564

3. หนังสือกรมส่งเสริมการปกครองท้องถิ่น ด่วนที่สุด ที่ มท 0810.3/ว 3409 ลงวันที่ 4 พฤศจิกายน 2563

สิ่งที่ส่งมาด้วย 1. กำหนดการอบรมฯ จำนวน 1 ฉบับ

2. บัญชีรายชื่อผู้เข้ารับการอบรมฯ รุ่นที่ 1 – 5 จำนวน 1 ชุด

ตามที่กรมส่งเสริมการปกครองท้องถิ่น ขอความร่วมมือจังหวัดแจ้งให้องค์กรปกครอง  
ส่วนท้องถิ่นพิจารณาให้บุคลากรเข้าร่วมโครงการอบรมการจัดทำแผนพัฒนาท้องถิ่นขององค์กรปกครอง  
ส่วนท้องถิ่น ประจำปีงบประมาณ พ.ศ. 2564 ระหว่างวันที่ 27 มกราคม – 26 มีนาคม 2564  
ณ โรงแรมเดอะรอยัล ริเวอร์ โฮเทล ถนนจรัญสนิทวงศ์ แขวงบางพลัด เขตบางพลัด กรุงเทพมหานคร  
เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในหลายจังหวัดรวมทั้งกรุงเทพมหานคร เพื่อดำเนินการตามมาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19) ได้เลื่อนการจัดโครงการอบรมที่จะดำเนินการในช่วงเดือนมกราคม – มีนาคม 2564 ออกไป  
อย่างไม่มีกำหนดจนกว่าสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) จะคลี่คลาย  
ไปในทางที่ดีขึ้น ความละเอียดแจ้งแล้ว นั้น

เนื่องจาก ในปัจจุบันสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ระลอกใหม่เริ่มคลี่คลายไปในทางที่ดีขึ้น หน่วยงานราชการได้มีมาตรการผ่อนคลายให้จัดกิจกรรมประชุมอบรม  
ไม่เกิน 300 คนและให้ดำเนินการตามมาตรการป้องกันควบคุมโรคเพื่อยับยั้งการแพร่ระบาดของโรคติดเชื้อไวรัสโคโรนา 2019 (COVID-19) ในการนี้ ได้กำหนดการอบรมรุ่นที่ 1 – 5 เป็นระหว่างวันที่ 5 พฤษภาคม –23 กรกฎาคม 2564 ณ โรงแรมเดอะรอยัล ริเวอร์ โฮเทล ถนนจรัญสนิทวงศ์ แขวงบางพลัด เขตบางพลัด กรุงเทพมหานคร ขอความร่วมมือจังหวัดดำเนินการ ดังนี้

1. แจ้งกำหนดการอบรมโครงการอบรมการจัดทำแผนพัฒนาท้องถิ่นขององค์กรปกครอง  
ส่วนท้องถิ่น ประจำปีงบประมาณ พ.ศ. 2564 ให้องค์กรปกครองส่วนท้องถิ่นทุกแห่งทราบ

2. ให้ผู้เข้ารับการอบรมฯ ตรวจสอบรายชื่อ และเข้ารับการอบรมตามโครงการฯ หากพบข้อผิดพลาดให้แจ้งกรมส่งเสริมการปกครองท้องถิ่น **ภายในวันพฤหัสบดีที่ 1 เมษายน 2564**

3. กรณีองค์กรปกครองส่วนท้องถิ่นได้ชำระเงินค่าลงทะเบียนแล้ว แต่ปรากฏว่าเจ้าหน้าที่ผู้นั้นติดภารกิจไม่สามารถเข้ารับการอบรมได้ ให้พิจารณาส่งเจ้าหน้าที่คนอื่นเข้ารับการอบรมแทนในรุ่นนั้น  
โดยทำหนังสือเสนอผู้บริหารท้องถิ่น หากไม่มีเจ้าหน้าที่เข้ารับการอบรมแทน กรมส่งเสริมการปกครองท้องถิ่นไม่สามารถคืนเงินค่าลงทะเบียนให้ได้ เนื่องจากมีผลกระทบต่อการบริหารและค่าใช้จ่ายในโครงการฯ  
ซึ่งการคิดค่าใช้จ่ายนั้นจะเฉลี่ยกับผู้เข้ารับการอบรม จำนวน 300 คนต่อรุ่น ทั้งนี้ เมื่อลงทะเบียนรุ่นใดแล้ว  
ต้องเข้ารับการอบรมตามที่ลงทะเบียนไม่สามารถเปลี่ยนไปรุ่นอื่นได้โดยเด็ดขาด

/ทั้งนี้…

ทั้งนี้ สามารถสืบค้นข้อมูลรายชื่อผู้เข้ารับการอบรมฯ รุ่นที่ 1 – 5 ได้ทางเว็บไซต์ ........................................หรือสแกน QR Code รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

**(สิ่งที่ส่งมาด้วย)**

กองพัฒนาและส่งเสริมการบริหารงานท้องถิ่น

กลุ่มงานแผนพัฒนาท้องถิ่น

โทรศัพท์ 0-2241-9000 ต่อ 212๒-๔

โทรสาร 0-2243-2230

หนังสือกรมส่งเสริมการปกครองท้องถิ่น ด่วนที่สุด ที่ มท 0810.3/ว 3409 ลงวันที่ 4 พฤศจิกายน 2563